tartuNLP/wikipedia-smugri-20251201 huggingface dataset:
Page'i maakond (Virginia)

Page'i maakond ("Page County") on maakond USA-s Virginia osariigis.
Maakonna halduskeskus on Luray.
Maakonna pindala on 813 km². Veepindala on 8 km².
Elanike arv oli 2010. aasta rahvaloenduse järgi 24 042. Aastal 2000 oli elanike arv 23 177.
Ajalugu.
Page'i maakond moodustati 1831. aastal Rockinghami ja Shenandoah' maakonna osadest. Maakond on saanud nime Virgina kuberneri John Page'i järgi.
Baltia

Baltia (ladina "Balcia") on Vanakreeka mütoloogia järgi Euroopa põhjaosas asunud suur saar, mis Plinius Vanema sõnul asunud laevaga sõites kolme päevateekonna kaugusel sküütide rannikust ja kus lähedal uhtvat meri igal kevadel rannale merevaiku.
Adam Bremenist kasutas oma 1073–1076 koostatud kroonikas esimest korda nime "Mare Balticum", millest kujunes hiljem Läänemere üldine nimi. Selle päritolu on seostatud muuhulgas ka Plinius Vanema mainitud merevaigusaarega.
Hidetoshi Wakui

Hidetoshi Wakui (jaapani keeles 和久井秀俊 "Wakui Hidetoshi"; sündinud 12. veebruaril 1983 Tochigis) on jaapani jalgpallur. Ta mängis aastatel 2011–2016 Eesti meistriliiga klubis Nõmme Kalju FC.
Kindlusvangistus

Kindlusvangistus oli mittehäbistav vanglakaristus. 
Kindlusvangistusse mõisteti poliitiliste süütegude ja kahevõitlusel osalemise eest. 
1. veebruaril 1935 Eestis jõustunud kriminaalseadustikus asendati kindlusvangistus üldise vangimajaga.
Jursi Rahaallikas

Jursi Rahaallikas (ka: "Vintri Rahaallikas") on allikas Saare maakonnas Saaremaa vallas.
Allika moodustavad allikanõkku avanevad tõusuallikad. Allikanõo läbimõõt on 2,5 m ja sügavus 0,5 m.
Laiamaa allikad

Laiamaa allikad on allikad Saare maakonnas Saaremaa vallas.
Allikad avanevad kolmes allikalehtris, mille läbimõõt on 12 m ja sügavus 1 m.
Koksi talu tamm

Koksi talu tamm (ka: "Lemsi küla tamm") on kaitsealune tamm Kihnu saarel Lemsi külas. 
Tamme ümbermõõt on 389 cm (mõõdetuna 1,3 m kõrguselt) ja kõrgus 21 m.
Richard Potter

Richard Potter (17. aprill 1894 – 13. aprill 1924) oli Venemaa Keisririigi ja Eesti Vabariigi ohvitser (kapten).
Ta oli pärit Võrumaalt Sõmerpalu vallast, lõpetas Võru linnakooli ja 4. Petrogradi lipnikkude kooli. Sõjaväkke astus 20. jaanuaril 1915, teenis 178. ja 303. Semenski ning 748. Vilno polgus, võttes osa lahingutest Esimesest maailmasõjas. Tuli kodumaale 12. jaanuaril 1918 ja astus Eesti Tagavara Jalaväepataljoni Tartus, kus teenis kuni 23. veebruarini 1918. Vabadussõjast võttis osa 3. jalaväepolgu koosseisus 1. pataljoni 2. roodu ülema, 1. pataljoni ülema ja polgu ülema abina 21. novembrist kuni sõja lõpuni. Ta sai 11. märtsil 1919 lahingus Wizemhofi mõisa juures haavata. Teda autasustati Vabadusristi II liigi 3. järguga.
Richard Potter suri 1924. aasta aprillis tiisikusse ja on maetud Prassipalu kalmistule Osulas Võrumaal.
Kalmemägi

Kalmemägi on kõrgendik (hiiemägi) Jõgevamaal Põltsamaa vallas Kalme külas. 
Üle mäe kulgeb Tallinna–Tartu maantee. Mäel asub kivi, mis tähistab Mandri-Eesti keskpunkti. Samuti on seal Kalme hiie ohvrikivi.
Jõuga Pesujärv

Jõuga Pesujärv (ka: "Pesujärv") on järv Ida-Viru maakonnas Alutaguse vallas.
Aude keerumänd

Aude keerumänd on mänd Harju maakonnas Saue vallas Aude külas. Mänd on arvele võetud pärandkultuuri objektina.
Piigandi Vähkjärv

Vähkjärv (ka "Piigandi Vähkjärv") on järv Põlva maakonnas Kanepi vallas. 
Järv asub Tartu-Võru maantee ääres (ida pool), teisel pool teed on Jõksi järv. Vähkjärvest kirdes asub Piigandi järv.
Järve pindala on 9 ha, kaldajoone pikkus 1624 m.
Tenor (täpsustus)

Tenor on mitmetähenduslik sõna:
Fillmore'i maakond (Nebraska)

Fillmore'i maakond ("Fillmore County") on maakond USA-s Nebraska osariigis.
Maakonna halduskeskus ja suurim linn on Geneva.
Maakonna pindala on 1494 km². Veekogusid ei ole.
Elanike arv oli 2010. aasta rahvaloenduse järgi 5980. Aastal 2000 oli elanike arv 6634.
Ajalugu.
Fillmore'i maakond moodustati 1856. aastal. Maakond on saanud nime 23. USA presidendi Millard Fillmore'i järgi.
Fillmore'i maakond

Fillmore'i maakond ("Fillmore County") on maakond USA-s Minnesota osariigis.
Maakonna halduskeskus on Preston ja suurim linn on Spring Valley.
Maakonna pindala on 2233 km². Veepindala on 2 km².
Elanike arv oli 2010. aasta rahvaloenduse järgi 20 866. Aastal 2000 oli elanike arv 21 122.
Ajalugu.
Fillmore'i maakond moodustati 5. märtsil 1853. aastal Wabasha maakonna osast. Maakond on saanud nime 13. USA presidendi Millard Fillmore'i järgi.
Stanisław Moniuszko

Stanisław Moniuszko (5. mai 1819 – 4. juuni 1872 Varssavi) oli poola helilooja.
Ta sündis Minski lähedal Ubielis (praegu seda asulat ei ole, koht asub Minski oblastis Červieńi rajoonis) aadliperekonnas. Varasemat muusikaõpetust sai ta oma ema käest. Aastatel 1827–1830 sai ta Varssavis muusikaeraõpet (klaver ja orel) Karl August Freyeri käest. Edasi täiendas ta end aastatel 1830–1837 kompositsiooni alal Minskis Dominik Stefanowiczi käe all. Aastatel 1837–1839 õppis ta Berliinis Kunstide Akadeemias kompositsiooni ja dirigeerimist Carl Friedrich Rungenhageni juhendamisel.
Aastatel 1840–1858 elas ja töötas ta Vilniuses. Ta oli organist Vilniuse pühade Johanneste kirikus. Lisaks andis ta klaveri- ja kompositsioonitunde.
Ta on kirjutanud ooperid "Halka", "Krahvinna" ja "Õudne mõis".
Stantoni maakond (Kansas)

Stantoni maakond on maakond Ameerika Ühendriikides Kansase osariigis.
2010. aastal elas maakonnas 2235 inimest. Maakonna keskus ja suurim linn on Johnson City (1495 elanikku). Suurema asula on veel Manter (178).
Maakonna pindala on 1761 km². 
Ajalugu.
Stantoni maakond moodustati 17. juunil 1887. Maakond on saanud nime USA poliitiku Edwin McMasters Stantoni järgi.
Stantoni maakond

Stantoni maakond ("Stanton County") on maakond USA-s Nebraska osariigis.
Maakonna halduskeskus ja suurim linn on Stanton.
Maakonna pindala on 1116 km². Veepindala on 3 km².
Elanike arv oli 2010. aasta rahvaloenduse järgi 6129. Aastal 2000 oli elanike arv 6455.
Ajalugu.
Stantoni maakond moodustati 1865. aastal. Maakond on saanud nime USA poliitiku Edwin McMasters Stantoni järgi.
Harlani maakond (Nebraska)

Harlani maakond ("Harlan County") on maakond USA-s Nebraska osariigis.
Maakonna halduskeskus ja suurim linn on Alma.
Maakonna pindala on 1487 km². Veepindala on 54 km².
Elanike arv oli 2010. aasta rahvaloenduse järgi 3423. Aastal 2000 oli elanike arv 3786.
Ajalugu.
Harlani maakond moodustati 1871. aastal. Maakond on saanud nime Iowa senaatori James Harlani järgi.
Harlani maakond (Kentucky)

Harlani maakond ("Harlan County") on maakond Ameerika Ühendriikides Kentucky osariigis.
Maakonna halduskeskus on Harlan ja suurim linn Cumberland.
Maakonna pindala on 1210 km². Veepindala on 6 km². Maakonna kõrgeim punkt on 1263 meetri kõrgune Black Mountain, mis on ühtlasi kõrgeim mägi Kentucky osariigis. Kagus ja idas piirneb maakond Virginia osariigiga.
2020. aasta rahvaloenduse järgi elas maakonnas 26 831 inimest. 2010. aasta rahvaloenduse järgi oli linnas 29 278 elanikku, aastal 2000 33 202.
Harlan on üks Ühendriikide "märgadest maakondadest" ("moist county"), mis tähendab, et alkohoolsete jookide müük on selle territooriumil keelatud ("kuiv maakond", "dry county"), v.a "märjas linnas" Cumberlandis. Maakonna halduskeskuses tohivad alkoholi kohapeal müüa vaid üle 100 inimese mahutavad restoranid.
Ajalugu.
Harlani maakond moodustati 28. jaanuaril 1819 Floydi ja Knoxi maakonna osadest. Maakond on saanud nime Kentucky ühe esimese asuniku Silas Harlani järgi.
20. sajandil oli piirkond tuntud söekaevurite ja kaevanduste omanike vaheliste töötülide tõttu. Neist töölisrahutustest tuntum on 1930. aastatel väldanud Harlani maakonna sõda ("Harlan County War"). 1950. aastatel hakkasid söekaevandused alla käima ning paljud kaevurid kaotasid töö. See viis elanike lahkumiseni ja üldisema majanduslanguseni, mis on teinud Harlanist ühe USA vaeseima maakonna.
Tippajal, 1940. aasta rahvaloenduse ajal, elas maakonnas 75 275 inimest, kuid nüüdseks on elanike arv vähenenud 50 000 võrra.
Project CARS

"Project CARS" ("Community Assisted Racing Simulator") on videomäng, võidusõidu simulatsioon. Videomängu on välja töötanud Slightly Mad Studios. 
"Project CARS" anti välja 2015. aasta mais platvormidele Playstation 4, Xbox One ja Microsoft Windows.
Mängu olemus.
Füüsika.
On kasutatud Madnessi mängumootorit, mida kasutati ka rallimängus "Need for Speed Shift". 
Sisu.
Mängida saab üle 70 erineva autoga.
Ida Auken

Ida Margrete Meier Auken (sündinud 22. aprillil 1978 Frederiksbergis) on Taani Sotsialistlikku Rahvaparteisse kuuluv poliitik, Taani parlamendi liige (alates 2007), endine Taani keskkonnaminister (2011–2014).
Tema lapsepõlv möödus Valbys. Ta on õppinud Kopenhaageni Ülikoolis teoloogiat ning praktiseerinud kaplanina nii Kopenhaageni Ülikooli Haiglas kui ka ühes vanglas. Pärast ülikooli lõpetamist töötas ta ka toimetajana kirjastuses Alfa. 
2005. aasta Taani üldvalimistel kandideeris ta Sotsialistliku Rahvapartei ridades tollases Ribe maakonnas ning jäi 2100 isikliku häälega napilt valitute hulgast välja. 2007. aasta üldvalimistel kogus ta Kopenhaageni valimisringkonnas ligi 9000 häält ja osutus ta valituks. Alates 13. novembrist 2007 on ta Taani parlamendi liige. Aastaid oli ta Sotsialistliku Rahvapartei volitatud eestkostja keskkonna alal ning ta on kuulunud parlamendis nii keskkonna-, energia- kui ka kultuurikomiteesse.
3. oktoobrist 2011 kuni 3. veebruarini 2014 oli Auken Helle Thorning-Schmitti valitsuses Taani keskkonnaminister.
Trivia.
Teismelisena mängis Ida Auken käsipalliklubis Kopenhaageni Ajax ja kuulus paaril aastal ka klubi esindusvõistkonda. 
Isiklikku.
Tema ema on vaimulik ja Euroopa Parlamendi liige Margrete Auken ning isa on kirjandusprofessor Erik A. Nielsen. Tema abikaasa on Bent Meier Sørensen, kes töötab juhtimise, poliitika ja filosoofiateemade lektorina Kopenhaageni Majandusülikoolis (CBS). Tal on pojad Niels (sündinud 2011) ja Simon Meier (sündinud 2013).
Publikatsioonid.
Ida Auken on toimetanud teosed:
Lisaks sellele on ta kirjutanud teoloogilisi artikleid, mille teemaks on olnud riigi ja kiriku vahelised suhted, religioon, Giorgia Agambeni poliitiline teoloogia ning poliitika ja õigusteadused.
Thistle

Thistle on kummituslinn USA-s Utah' osariigis Utah' maakonnas. Asub umbes 65 miili (105 kilomeetri) kaugusel Salt Lake Cityst kagus.
Linn asutati 1883. aastal. 1890. aastal ehitati läbi linna Denver &amp; Rio Grande Western Railroadi raudteeliin.
Iilasmaa allikad

Iilasmaa allikad (ka Hiieallik, Hiieniidi allikad, Hiieniidi allikaala) on allikad Saare maakonnas Saaremaa vallas.
Allikad avanevad allikalehtris, mille läbimõõt on kuni 10 m ja sügavus 1 m. Allikatest tuntuimat nimetatakse Hiieniidi Ohvriallikaks.
Meedla allikad

Meedla allikad (ka: "Mahuse allikad") on allikad Saare maakonnas Kaarma vallas.
Need on kolm tõusuallikat, mille allikalehtrite läbimõõt on kuni 7 m.
Cécile La Grenade

Dame Cécile Ellen Fleurette La Grenade (sündinud 30. detsembril 1952) on Grenada ettevõtja, alates 7. maist 2013 Grenada kindralkuberner.
Ta on õppinud USAs toiduainete töötlemise tehnoloogiat.
Pidula allikad

Pidula allikad on allikad Saare maakonnas Saaremaa vallas.
Allikad asuvad Pidula oja lähedal. Allikate koguvooluhulk on 50 l/s.
Tõrsa allikad

Tõrsa allikad on allikad Muhu saarel.
Allikatest suurima koguvooluhulk on 5–7 l/s ja see allikas avaneb kuivenduskraavis.
Väike-Rahula-Liigalaskma allikaala

Väike-Rahula-Liigalaskma allikaala on allikaala Saare maakonnas Saaremaa vallas.
Allikaala paikneb metsas, kus maapinnale tuleb Viira-Saikla karstialal maasse neeldunud vesi. Allikad moodustavad suurvee ajal 100 m diameetriga allikajärviku.
Pulli allikad

Pulli allikad on allikad Saare maakonnas Saaremaa vallas.
Need allikad on väikesed tõusuallikad, mille koguvooluhulk on 10 l/s.
Anniallikas

Anniallikas on allikas Saare maakonnas Saaremaa vallas.
Allikas koosneb tõusuallikatest, mis moodustavad allikajärviku, mille läbimõõt on 60 m.
Penningtoni maakond (Lõuna-Dakota)

Penningtoni maakond ("Pennington County") on maakond USA-s Lõuna-Dakota osariigis.
Maakonna halduskeskus ja suurim linn on Rapid City.
Maakonna pindala on 7211 km². Veepindala on 21 km².
Elanike arv oli 2010. aasta rahvaloenduse järgi 100 948. Aastal 2000 oli elanikke 88 565.
Ajalugu.
Penningtoni maakond moodustati 1875. aastal. Maakond on saanud nime endise Dakota territooriumi kuberneri John L. Penningtoni järgi.
Owanka

Owanka on asula USA Lõuna-Dakota osariigi Penningtoni maakonnas. 
Owanka asutati 1880. aastal. 1907. aastal rajati läbi asula raudtee, mis lahendas asulas veeprobleemi. Hilisemal ajal loodi Owankas palju ettevõtteid: pank, kaks hotelli, pood, kaks kohvikut, sepikoda ja metsamaterjaliladu. 
Kuni 1942. aastani töötas asulas keskkool ja kuni 1964. aastani algkool.
Elmar Vaher

Elmar Vaher (sündinud 1. mail 1975) on Eesti politseiametnik, alates 2. maist 2013 kuni 21. märtsini 2023 Politsei- ja Piirivalveameti (PPA) peadirektor.
Elukäik.
Elmar Vaher on lõpetanud Paikuse politseikooli ja Sisekaitseakadeemia ning Tallinna Ülikooli magistriõppe õigusteaduses.
18. aprillil 2013 nimetas Vabariigi Valitsus ta Politsei- ja Piirivalveameti peadirektoriks 2. maist 2013 kuni 1. maini 2018.
30. aprillil 2018 andis siseminister Andres Anvelt välja käskkirja nr 3-1/57p, millega ta nimetas Elmar Vaheri Politsei- ja Piirivalveameti peadirektori asetäitjaks varade alal alates 2. maist 2018. Samal päeval andis siseminister veel teise käskkirja nr 3-1/56p, millega ta pani 2. maist Elmar Vaherile PPA peadirektori kohusetäitja ülesanded, vabastades ta peadirektori asetäitja varade alal ülesannetest. Siseministri käskkirjad olid tingitud asjaolust, et Elmar Vaheri ametiaeg oli lõppemas 1. mai südaööl vastu 2. maid, kuid Vabariigi Valitsus ei võtnud tema uuesti ametisse nimetamist istungi päevakorda Isamaa ja Res Publica Liidu ootamatu vastuseisu tõttu.
3. mail 2018 nimetas Vabariigi Valitsus Elmar Vaheri viieks aastaks PPA peadirektoriks. 
21. märtsil 2023 kõrvaldas Kaja Kallase teise valitsuse siseminister Lauri Läänemets Elmar Vaheri politseiameti peadirektori teenistusest seoses samal päeval KAPO poolt esitatud kelmuskahtlusega. Märtsis 2025 mõistis Harju maakohus Vaheri õigeks.
Pärast PPAst lahkumist sõlmis riigi side- ja transpordiettevõte Omniva juuni alguses Vaheriga nelja kuu pikkuse konsultatsioonilepingu analüüsimaks riiklike ja kohalike omavalitsuste pakutavaid teenuseid, et selgitada välja, kas midagi annaks korraldada Omniva postkontorite kaudu. Oktoobris sõlmis Vaher Omnivaga uue konsultatsioonilepingu, mille kohaselt juhtis ta kiirkulleri teenuse väljatöötamise ja turuletoomise projekti.
Martin O'Malley

Martin Joseph O'Malley (sündinud 18. jaanuaril 1963 Washingtonis) on Ameerika Ühendriikide poliitik. Ta kuulub Demokraatlikku Parteisse.
Aastatel 1999–2007 oli ta Baltimore'i linnapea. 17. jaanuarist 2007 kuni 21. jaanuarini 2015 oli ta Marylandi osariigi kuberner.
2016. aasta valimistel kandideeris O'Malley USA presidendiks. Ta loobus kandideerimisest pärast esimeste eelvalimiste tulemuste selgumist 1. veebruaril 2016 Iowas
Jabal ‘Āmir

Jabal ‘Āmir on mägi Sudaanis Põhja-Dārfūris.
Mäe geograafilised koordinaadid on . Mäe kõrgus on 1016 meetrit.
Jabal ‘Āmiri lähedal hukkus 2. mail 2013 hiljuti taasavatud kullakaevanduse varingus vähemalt 60 kaevurit.
ABBA muuseum

ABBA muuseum (ametlik nimi ABBA The Museum; rootsi keeles Abbamuseet) on ABBA loomingu teemaline muuseum Rootsi pealinnas Stockholmis Djurgårdenis.
Muuseum avati 7. mail 2013.
Friedrich Wöhler

Friedrich Wöhler (saksa vanemas kirjapildis Friedrich Wœhler; 31. juuli 1800 Eschersheim (praegu Frankfurt Maini ääres) – 23. september 1882 Göttingen) oli saksa keemik.
Eluloolist.
Wöhler sündis 31. juulil 1800 Esherheimis (praegu Frankfurt-Eschersheim). Tema isa August Anton Wöhler oli loomaarst, põllumajandusteadlane ja pedagoog. 1820. aastast õppis ta Marburgis meditsiini ning alates 1821. aastast Heidelbergis meditsiini ja keemiat, viimast professor Leopold Gmelini juures. 1823 sai ta Heidelbergis meditsiinidoktoriks. Professor Gmelini soovitusel asus ta õppima Jöns Jakob Berzeliuse juurde Stockholmi. Sellest ajast jäid need kaks teadlast lisaks teadustööle ka sõpradeks, F. Wöhler tõlkis Jöns Jakob Berzeliuse raamatuid, "Loomade keemia õpperaamatu" ("Lehrbuch der Thier-Chemie", Dresden, 1831), "Lehrbuch der Chemie" jpt) ja aruandeid saksa keelde.
Teadustöö (osaline).
Hans Christian Ørstedi, keda peeti alumiiniumi avastajaks, töödele ning eksperimentidele tuginedes ei õnnestunud Wöhleril alumiiniumi komplekteerida. Øerstedi täiendavaid nõuandeid rakendades komplekteeris Wöhler aastal 1827 metallilise alumiiniumi. 1828. aastal sai Wöhler laboratoorsel teel karbamiidi ehk uureat. See oli teadaolevalt esimene kord, kui õnnestus tehislikult, keemilisel reaktsioonil anorgaaniliste ainetega saada orgaanilist ainet, mis tekib muidu vaid elusorganismides, ainevahetuse tagajärjel. See oli ka esimene samm tolajal teadlaste seas levinud vaate Vis vitalise kummutamise suunas. 1845. aastal sulatas ta esimese alumiiniumiploki. 1873. aastal nimetati ta Tartu Ülikooli audoktoriks.
Kangrusselja allikad

Kangrusselja allikad (ka: "Kangruselja allikad") on allikad Saare maakonnas Saaremaa vallas.
Need allikad on tõusuallikad, mille koguvooluhulk on 3–20 l/s. Allikad voolavad allikatoitelisse tiiki.
Paadla allikas

Paadla allikas on allikas Saare maakonnas Kärla vallas.
Allikas on tüübilt tõusuallikas ja see väljub lubjakividest. Allika vooluhulk on 40 l/s.
Tömba allikad

Tömba allikad (ka: "Pidula II allikad") on allikad Saare maakonnas Saaremaa vallas.
Allikad avanevad soostunud lohkudes. Tüübilt on nad tõusuallikad.
Mõntu allikad

Mõntu allikad on allikad Saare maakonnas Saaremaa vallas.
Need allikad on tõusuallikad, mis avanevad rannavallil.
Jesper Juul

Jesper Juul (18. aprill 1948 – 25. juuli 2019) oli tunnustatud Taani pereterapeut ja lastekasvatusteemaliste raamatute autor. 
Tema tuntuim teos on 1995. aastal ilmunud "Sinu tark laps", millesse ta kogus oma 25 aasta jooksul peredega töötamisel saadud kogemused.
Elukäik.
Jesper Juul sündis Vordingborgis Taanis. Ta mängis lapsepõlves meeleldi sulgpalli, tegeles kergejõustiku, skautluse ja ornitoloogiaga.
Jesper Juul lõpetas Ebeltofti keskkooli ja õppis aastatel 1966–1970 Marselisborgi õpetajate kolledžis, kus spetsialiseerus ajaloole ja religioonile. Pärast õpetajakutse omandamist jätkas ta õpinguid ideedeajaloo erialal Aarhusi ülikoolis ning töötas kooli kõrvalt muu hulgas ka Bogholti noortekeskuses Vibys. Viimane andis äratundmise, et talle sobib pigem praktiline töö kui akadeemiline karjäär. 
Järgneval kolmel aastal töötas Jesper Juul õpetaja ja sotsiaaltöötajana Bogholtis, kus tutvus ühel kursusel ka Ameerika psühhiaatri ja pereterapeudi Walter Kempleri ning Taani lastepsühhiaatri Mogens A. Lundiga, kellest said sõbrad ja kellega koos asutasid nad 1979. aastal pereteraapia keskuse Kempler Institute. Mõni aasta hiljem sai Jesper Juulist Kempler Institute of Scandinavia juhataja, mille arendamisele ja edendamisele ta kuni 2004. aastani pühendus.
Jesper Juul abiellus 1971. aastal ning sellest abielust sündis poeg Nicolai. 
1991. aastal sõlmitud abielu Horvaatia päritolu Suzanaga viis teda naise juurte juurde, sealsete mitteriiklike organisatsioonide juhtimis- ja arengunõustajaks ning vabatahtlikule tööle sõjaveteranide ja -põgenikega.
Piasco

Piasco on vald Itaalias Piemonte maakonnas Cuneo provintsis.
Piasco kõrgus merepinnast on 458 meetrit. Asustus­tihedus on keskmiselt inimest ruutkilomeetri kohta.
Piasco piirneb järgmiste omavalitsusüksustega: Costigliole Saluzzo, Pagno, Rossana, Venasca, Verzuolo.
Piasco halduspiirides asuvad järgmised asulad: Sant'Antonio, Serravalle.
Vaatamisväärsused.
Piascos asub maailma esimene ja ainus harfimuuseum. Victor Salvi Harfimuuseumi (itaalia keeles: Il Museo dell’Arpa Victor Salvi) kogudes on üle saja erinevaid kunstistiile (gooti kuni "art déco") kajastava keelpilli.
Owanka vald

Owanka vald ("Owanka Township") on vald USA-s Lõuna-Dakota osariigis Penningtoni maakonnas.
2011. aastal elas vallas 36 inimest.
Valla pindala on 131,35 km². Veekogusid ei ole.
Orvo Ast

Orvo Ast (23. juuni 1920 Tallinn – 25. aprill 1999 Toronto) oli eesti päritolu Kanada loomaarst ja viroloog.
Ta lõpetas Jakob Westholmi algkooli ja 1939. aastal Tallinna 2. Gümnaasiumi. Ta oli õpilasajakirja Realist peatoimetaja. Aastatel 1940–1943 õppis Tartu Ülikoolis loomaarstiteadust.
1943. aastal põgenes ta koos abikaasaga Soome, 1944. aastal siirdus Soomest Rootsi ja 1948. aastal Rootsist Brasiiliasse (Rio de Janeirosse), kus lõpetas ülikooli loomaarstina. 
1955. aastast elas Kanadas. Ta töötas viroloogina Montréalis ja 1982. aastani kvaliteedikontrolli juhatajana Québeci ülikoolis. Ta tegi teadustöid viroloogiast ja kirjanduslikku kaastööd ajakirjale Tulimuld.
Isiklikku.
Tema isa oli kirjanik ja poliitik Karl Ast, ema arst Alma Ast. 1941. aastast oli ta abielus arst Helga Astiga, neil sündis tütar.
Helga Ast

Helga Ast (neiuna Helga Raag; 7. juuli 1921 Tartu – 4. juuli 1996 Toronto) oli eesti arst.
Ta lõpetas 1940. aastal Elfriede Lenderi Tütarlaste Eragümnaasiumi. Samal aastal astus ta Tartu Riikliku Ülikooli arstiteaduskonda, kus sai õppida aastani 1943.
Aastal 1943 põgenes koos abikaasaga Soome, aastal 1944 Soomest Rootsi, aastal 1948 Rootsist Brasiiliasse (Rio de Janeirosse, kus abikaasa lõpetas ülikooli loomaarstina), kus nad elasid aastani 1955.
1955. aastal asusid nad Kanadasse Montréali, kus ta lõpetas McGilli ülikooli arstiteaduskonna ja õppis edasi psühhiaatriks. Psühhiaatrina töötas ta 20 aastat, kuni pensionile minekuni.
Isiklikku.
Ta oli abielus loomaarsti ja viroloogi Orvo Astiga, neil sündis tütar.
Maret Suits

Maret Suits (sünd. Anna Liisa Margareta Suits, aastast 1945 Maret Elson; 21. jaanuar 1914 Pudasjärvi, Oulu lään, Soome suurvürstiriik – 14. juuli 1956 Stockholm) oli eesti näitleja ja luuletaja.
Ta lõpetas aastal 1932 Tartus gümnaasiumi ja aastal 1937 Tartu Näitekunsti Stuudio. Ta õppis aastatel 1932–1936 ja 1942–1943 Tartu Ülikooli filosoofiateaduskonnas.
Ta mängis aastatel 1937–1939 teatris Estonia, aastatel 1939–1941 Kuressaare Teatris ja aastatel 1942–1944 teatris Vanemuine.
Aastal 1944 põgenes ta Rootsi, ta töötas Rootsi reisilaevadel ja Göteborgi Ülikooli kantseleis. 
Isiklikku.
Tema isa Gustav Suits oli luuletaja, kirjandusteadlane ja teatrikriitik; ema Aino Thauvón-Suits oli filoloog ja lavakõneõppejõud, emapoolne vanaisa Emil Thauvón oli Viitasaari koguduse pastor. Õde Helga Suits-Kangro oli lastepsühhiaater.
Ta oli abielus laevakapten Helmer Elsoniga.
Tori põrguallikas

Tori põrguallikas on allikas Pärnu jõe orus; halduslikult Pärnu maakonnas Tori vallas.
Allikast 50 m allavoolu jääb Tori põrguks nimetatud koobas.
Allikukivi allikas

Allikukivi allikas (ka "Kärsu allikas, Allikukivi-Kärsu allikas") on allikas Pärnu maakonnas Saarde vallas. 
Allikas läbib Allikukivi koopaid.
Allika ja Allikukivi koobaste kaitseks on moodustatud Allikukivi maastikukaitseala.
Emmu Suurallikas

Emmu Suurallikas on allikas Pärnu maakonnas Lääneranna vallas.
Allikas avaneb allikalehtris, mis on 0,5 m sügav ja 5 m lai.
Paadrema ohvriallikas

Paadrema ohvriallikas on allikas Paadrema jõe kaldal; halduslikult Pärnu maakonnas Lääneranna vallas.
Allikas on tüübilt langeallikas, mis avaneb lubjakivilõhede vahelt.
Kurese allikad

Kurese allikad on allikad Pärnu maakonnas Lääneranna vallas.
Need on neli allikat, mis avanevad mattunud paeastangu jalamil.
Tõitse allikas

Tõitse allikas on allikas Pärnu maakonnas Lääneranna vallas.
Allikas on tüübilt langeallikas, mis avaneb aluspõhjaastangu jalamil.
Vardja kärestik

Vardja kärestik (ebatäpse nimega: "Vardja kosk") on kärestik Halliste jõel; halduslikult Pärnu maakonnas Saarde vallas. Kärestik, mille põhjas paljandub Vardja aluskivimi paljand on arvele võetud ürglooduse objektidena. Kärestiku ja paljandi kaitseks on loodud Vardja aluskivimi paljandi ja kose kaitseala.
Vardja aluskivimi paljand

Vardja aluskivimi paljand on paljand Halliste jõe ühe lõigu – Vardja kärestiku – põhjas; halduslikult Pärnu maakonnas Saarde vallas. Kärestik, mille põhjas paljandub Vardja aluskivimi paljand on arvele võetud ürglooduse objektidena. Kärestiku ja paljandi kaitseks on loodud Vardja aluskivimi paljandi ja kose kaitseala.
Viieristi mäed

Viieristi mäed on pinnavormid Saare maakonnas Saaremaa vallas. Pinnavormid on arvele võetud ürglooduse objektina.
Need pinnavormid on osa Pandivere ja Palivere servamoodustiste vööndist. Geoloogiliselt on tegemist astanguga, mis koosneb moreenist ja liustikusulamisvee setetest. Astangu perve kõrgus on 20–25 m üle merepinna.
Penningtoni maakond (Minnesota)

Penningtoni maakond ("Pennington County") on maakond USA-s Minnesota osariigis.
Maakonna halduskeskus ja suurim linn on Thief River Falls.
Maakonna pindala on 1601 km². Veepindala on 5 km².
Elanike arv oli 2010. aasta rahvaloenduse järgi 13 930. Aastal 2000 oli elanike arv 13 584.
Ajalugu.
Penningtoni maakond moodustati 23. novembril 1910. aastal Red Lake'i maakonna osast. Maakond on saanud nime raudtee pöörmeseadja Edmund Penningtoni järgi.
Orleansi maakond (New York)

Orleansi maakond ("Orleans County") on maakond USA-s New Yorgi osariigis. 
Maakonna halduskeskus on Albion. 
Maakonna pindala on 2116 km². Veepindala on 1103 km². 
Elanike arv oli 2010. aasta rahvaloenduse järgi 42 883. Aastal 2000 oli elanike arv 44 171.
Varesemäed

Varesemäed on oos Viljandi maakonnas Viljandi vallas. Oos on arvele võetud ürglooduse objektina. Oosi kaitstakse Varesemägede maastikukaitseala koosseisus.
Varesmäed kuuluvad Tääksi-Välgita ürgoru oosisüsteemi. Oos on 300–400 m laiune. Oosi nõlvadel ja ka oosi sees setetes on palju rändrahne.
Kardiomüopaatia

Kardiomüopaatia on üldnimetus südamelihaskesta haigustele, mis põhjustavad inimestel südamepuudulikkust. Haigusprotsess kahjustab peamiselt südamelihase ehitust, suurust ja talitlust.
Sümptomid.
Kardiomüopaatia tüüpilised sümptomid on järgmised:
Tüsistused.
Kardiomüopaatia raskeim vorm on kopsuödeem ehk kopsuturse. Kardiomüopaatia võib põhjustada 
NYHA klassifikatsioon.
Patsiendi kirjeldatud sümptomite alusel klassifitseeritakse südamepuudulikkust NYHA südamepuudulikkuse funktsionaalse klassifikatsiooni alusel, mille on välja töötanud New Yorgi Südamearstide Assotsiatsioon (NYHA).
Nimetatud klassifikatsiooni kasutatakse kardioloogia vallas, määratlemaks patsienti NYHA klassidesse I (patsient sümptomiteta) kuni IV (sümptomid ka voodis olles).
Kardiomüopaatiate rahvusvaheline klassifikatsioon.
Tekkepõhjuste järgi klassifitseeritakse kardiomüopaatiad Eesti Tervishoiusüsteemis töötavate arstide poolt RHK-10 alusel, peatükis IX: Vereringeelundite haigused, alampeatükis: I30-I52 Muud südamehaigused, I.42: Kardio(müo)paatia, mida vajadusel täpsustatakse.
Südamelihasehaigustu(mu)se ehk kardio(müo)paatia [I42] alamjaotised
Kardio(müo)paatia mujal klassifitseeritud haiguste korral [I43] alamjaotised
Eristusdiagnoos.
Südamepuudulikkust põhjustavad mitmed haiguslikud seisundid, näiteks võib metaboolset kardiomüopaatiat põhjustada beribeeri (tiamiinivaegus). Diagnoosi kinnitamiseks tehakse kliinilises meditsiinis mitmesuguseid laboratoorseid analüüse, teste ja diagnostilisi protseduure.
Kliinilise keemia uuringud.
Kardiomüopaatia korral tehakse kliinilise keemia kaudu mitmeid markerensüümide analüüse:
Ravi ja prognoos.
Ravi osas tuleb patsiendil konsulteerida arstiga, kes määrab olenevalt haiguse staadiumist õige ravi:
Prognoos oleneb südamepuudulikkuse arengustaadiumist ja võib patsienditi olla väga erinev. Üldiselt on tegemist kroonilise progresseeruva haigusega. Kui südamepuudulikkus on arenenud lõppstaadiumi, siis on prognoos halb ja võib kiiresti viia surmlõppele.
Uuetoa voor

Uuetoa voor on voor Viljandi maakonnas Viljandi vallas. Voor on osa Kolga-Jaani voorestikust. Voor on arvele võetud ürglooduse objektina.
Voore pikkus on 2,5 km ja laius 0,25 km. Voore absoluutne kõrgus on kuni 55,8 m.
Uniküla voored

Uniküla voored on voored Valga maakonnas Valga vallas. Voored on arvele võetud ürglooduse objektina.
Uniküla voorte hulka arvatakse Uniküla voor ja Truuba voor. Uniküla voor on 1,5 km pikk ja 0,8 km lai; voore absoluutne kõrgus on 75,6 m.
Linnutaja linnamägi

Linnutaja linnamägi (ka "Tarakvere Linnutajamägi, Linnutaja mägi, Kalevipoja säng, Tarakvere oos, Torma linnamägi, Linnutajamägi") on linnamägi ja oos Jõgevamaal Mustvee vallas Tarakvere küla lähistel. Oos on osa Tarakvere oosisüsteemist.
Oos on arvele võetud ürglooduse objektina. Ühtlasi on ta muinsus- ja looduskaitse all.
Mäel asus Kalevipoja sängi tüüpi linnus. Linnamäe suhteline kõrgus on 6 m. Õueala on ovaalse kujuga, 60 m pikk ja 40 m lai. Pindala on 1600 ruutmeetrit. 18 m laiuse seljaku kaelakohas asetseb 2 m kõrgune vall. Vall kulges ida-kirdepoolsel otsal, kuid on suuremas osas kruusavõtmise tõttu hävinud. Linnamägi on dateeritud II aastatuhande algusse.
Tarakvere linnamäel võis asuda Henriku Liivimaa kroonikas mainitud Somelinde linnus.
Kalevipoja säng

Kalevipoja säng on mitme linnamäe nimi ning eraldi muinaslinnuse ehk linnamäe tüüp.
Sinialliku org

Sinialliku org (ka Loodi-Sinialliku ürgorg) on kaitsealune ürgorg Sakala kõrgustiku keskosas, Viljandi maakonnas Viljandi vallas.
Org on kagu-loodesuunaline ja suubub Tänassilma-Viljandi-Raudna orgu. Oru veerude kõrgus on 15–25 meetrit. Orus voolab Sinialliku oja ning asuvad Sinialliku allikad, Sinialliku järv, Ramsi tehisjärv ja Sinialliku kalatiigid. Oru veerudel on rikkalikult allikaid. Loodi külas suubub orgu Paistu ürgorg. Org koos sellega külgnevate Sinialliku oosidega on arvele võetud ürglooduse objektidena ning kuuluvad kaitse alla Loodi looduspargi koosseisus.
Oxford (Nebraska)

Oxford on küla Ameerika Ühendriikides Nebraska osariigis Harlani ja Furnasi maakonnas. 
Oxford asub 633 meetri (2077 jala) kõrgusel üle merepinna.
Sinialliku söll

Sinialliku söll on söll ehk sulglohk Laiuse mäe tipuosas; halduslikult Jõgeva maakonnas Jõgeva vallas. Söll on arvele võetud ürglooduse objektina.
Sölli sügavus on u 15 m. Peale Sinialliku sölli on Laiuse mäel veel 15–20 sölli; Sinialliku söll on neist suurim.
Furnasi maakond

Furnasi maakond ("Furnas County") on maakond USA-s Nebraska osariigis.
Maakonna halduskeskus on Beaver City ja suurim linn Cambridge.
Maakonna pindala on 1867 km². Veepindala on 5 km².
Elanike arv oli 2010. aasta rahvaloenduse järgi 4959. Aastal 2000 oli elanike arv 5324.
Ajalugu.
Furnasi maakond moodustati 1871. aastal. Maakond on saanud nime teise Nebraska osariigi senaatori Robert W. Furnasi järgi.
Hendley

Hendley on küla Ameerika Ühendriikides Nebraska osariigis Furnasi maakonnas. 
Hendley asub 681 meetri (2234 jala) kõrgusel üle merepinna.
Wilsonville (Nebraska)

Wilsonville on küla Ameerika Ühendriikides Nebraska osariigis Furnasi maakonnas. 
Wilsonville asub 702 meetri (2303 jala) kõrgusel üle merepinna.
Niels Kaj Jerne

Niels Kaj Jerne, (23. detsember 1911 – 7. oktoober 1994) oli taani immunoloog. Ta pälvis Nobeli auhinna meditsiini ja füsioloogia valdkonnas 1984. aastal koos Georges J. F. Köhleri ja César Milsteiniga. Auhind saadi immuunsüsteemi arengu ja kontrolli teooriate ning monoklonaalsete antikehade tootmise põhimõtete avastamise eest.
Jerne on peamiselt tuntud kolme teooria tõttu. Arvati, et organism toodab antikehi vastusena antigeenidele. Jerne aga arvas, et immuunsüsteemil juba on olemas spetsiifilised antikehad antigeenidega võitlemiseks. Teiseks, oli teada, et immuunsüsteem on tolerantne organismi enda suhtes. Jerne postuleeris, et selle "õppimine" toimub tüümuses. Kolmandaks, oli teada, et T-rakud ja B-rakud suhtlevad teineteisega. Jerne teooria kohaselt on erinevad antikehad seotud teineteisega samade kohtadega, millega need seovad ennast antigeenidega. Nii moodustavad nad stabiilse "võrgu". Kui antigeen satub organismi, tasakaal häirub ja kujuneb immuunvastus.
Lapsepõlv ja noorus.
Tema vanemad Hans Jessen Jerne ja Else Marie Lindberg elasid Fanø saarel Taanis. 1910. aastal kolis perekond Londonisse ja sealt esimese maailmasõja ajal edasi Hollandisse. Oma noorusaja veetis Jerne Rotterdamis. Ta õppis kaks aastat Leideni Ülikoolis füüsikat, kuid jätkas seejärel õpinguid ja teadustööd Kopenhaageni Ülikoolis meditsiini erialal. Seal omandas ta meditsiinikraadi 1947. aastal ja kaitses doktoritöö 1951. aastal.
Teaduskarjäär.
1943–1956 oli Jerne teadur Taani Riiklikus Seerumiinstituudis. Seal töötatud aja jooksul formuleeris ta antikehade tekke teooria. 1956. aastal läks Jerne tööle Maailma Terviseorganisatsiooni Genfi. 1962. aastal kolis ta Ameerika Ühendriikidesse ja asus tööle Pittsburghi Ülikoolis mikrobioloogia professorina. Samal ajal jätkas ta tööd Maailma Terviseorganisatsiooni heaks. 
1966. aastal kolis Jerne tagasi Euroopasse ja asus tööle eksperimentaalravi professorina Johann Wolfgang Goethe Ülikoolis Frankfurdis. 1969. aastal läks Jerne tööle Šveitsi Baselisse, kus ta oli kuni 1980. aastani Baseli Immunoloogiainstituudi direktor.
Isiklikku.
Jerne oli kolm korda abielus. Tal oli Tjek Jernega kaks poega: Ivar Jerne (sündinud 1936) ja Donald Jerne (sündinud 1941) ning Gertrud Wettsteiniga poeg Andreas Wettstein (sündinud 1971).
Holbrook (Nebraska)

Holbrook on küla Ameerika Ühendriikides Nebraska osariigis Furnasi maakonnas. 
Holbrook asub 674 meetri (2211 jala) kõrgusel üle merepinna.
Holbrook

Holbrook on koha- ja isikunimi.
Nime kandjaid
Beaver City

Beaver City on linn Ameerika Ühendriikides Nebraska osariigis, Furnasi maakonna halduskeskus. 
Beaver City asub 664 meetri kõrgusel üle merepinna.
Huntley (Nebraska)

Huntley on küla Ameerika Ühendriikides Nebraska osariigis Harlani maakonnas. 
Huntley asub 653 meetri (2142 jala) kõrgusel üle merepinna.
Mullally vald

Mullally vald ("Mullally Township") on vald USA-s Nebraska osariigis Harlani maakonnas.
2006. aastal elas vallas 270 inimest. 
Valla pindala on 93,32 km². Veekogusid ei ole.
Mullally vallas asub Republican City küla.
Republican City vald

Republican City vald ("Republican City Township") on vald USA-s Nebraska osariigis Harlani maakonnas.
2006. aastal elas vallas 117 inimest. 2000. aastal elas 129 inimest.
Valla pindala on 93,32 km². Veepindala on 25,72 km².
Scandinavia vald

Scandinavia vald ("Scandinavia Township") on vald USA-s Nebraska osariigis Harlani maakonnas.
2006. aastal elas vallas 116 inimest. 2000. aastal elas 126 inimest.
Valla pindala on 92,93 km². Veekogusid ei ole.
Alma (Nebraska)

Alma on linn Ameerika Ühendriikides Nebraska osariigis, Harlani maakonna halduskeskus. 
Alma asub 602 meetri (1975 jala) kõrgusel üle merepinna.
Westmark

Westmark on asula Ameerika Ühendriikides Nebraska osariigis Phelpsi maakonnas. 
Asub 7,4 miili (11,9 kilomeetri) kaugusel Bertrandist kirdes ja 13,6 miili (21,9 kilomeetri) kaugusel maakonna keskusest Holdrege'ist loodes.
Westmark asub 731 meetri (2398 jala) kõrgusel üle merepinna.
Westmarki vald

Westmarki vald ("Westmark Township") on vald USA-s Nebraska osariigis Phelpsi maakonnas.
2006. aastal elas vallas 201 inimest. 2000. aastal elas 199 inimest.
Valla pindala on 93,18 km². Veekogusid ei ole.
Industry-Rock Fallsi vald

 Industry-Rock Fallsi vald ("Industry-Rock Falls Township") on vald USA-s Nebraska osariigis Phelpsi maakonnas.
2006. aastal elas vallas 282 inimest. 2000. aastal elas 276 inimest.
Valla pindala on 184,47 km². Veekogusid ei ole.
Tübingeni ülikool

Tübingeni ülikool (ka Tübingeni Eberhard Karli Ülikool; saksa keeles "Eberhard Karls Universität Tübingen") on ülikool Saksamaal Tübingenis. Ülikool on asutatud 1477. aastal ning seega on see üks Saksamaa vanemaid ülikoole.
Ülikooli esimene rektor oli Johannes Nauclerus.
Orleansi maakond

Orleansi maakond ("Orleans County") on maakond USA-s Vermonti osariigis.
Maakonna halduskeskus ja suurim linn on Newport.
Maakonna pindala on 1867 km². Veepindala on 60 km².
Elanike arv oli 2010. aasta rahvaloenduse järgi 27 231. Aastal 2000 oli elanike arv 26 277.
Ajalugu.
Orleansi maakond moodustati 5. novembril 1792. aastal Chittendeni ja Orange'i maakonna osadest.
Kearny maakond

Kearny maakond on maakond Ameerika Ühendriikides Kansase osariigis.
2010. aastal elas maakonnas 3977 inimest. Maakonna keskus ja suurim linn on Lakin (2303 elanikku). Suurem asula on veel Deerfield (879).
Maakonna pindala on 2257 km². Veepindala on 1 km²
Ajalugu.
Kearny maakond moodustati 6. märtsil 1873. aastal Finney maakonna osast. Maakond on saanud nime USA ohvitseri Philip Kearny järgi.
East Hibbardi vald

East Hibbardi vald ("East Hibbard Township") on vald ("township") Ameerika Ühendriikides Kansase osariigis Kearny maakonnas.
2010. aastal elas vallas 108 inimest. 2000. aastal 131 inimest.
Valla pindala on 402,94 km². Veekogusid ei ole.
West Hibbardi vald

West Hibbardi vald ("West Hibbard Township") on vald ("township") Ameerika Ühendriikides Kansase osariigis Kearny maakonnas.
2010. aastal elas vallas 73 inimest. 2000. aastal 65 inimest.
Valla pindala on 402,42 km². Veekogusid ei ole.
Siimusti oosid

Siimusti oosid on oosid Jõgeva maakonnas Jõgeva vallas. Oosid on osa Siimusti-Olju oosisüsteemist.
Oosid on arvele võetud ürglooduse objektina.
Ühte oosidest nimetatakse Siimusti linnamäeks.
Kalevipoja tee seljandik

Kalevipoja tee seljandik (ka: "Suur Peenar") on seljandik (peenar) Tartu maakonnas Tartu vallas. Seljandik on arvele võetud ürglooduse objektina.
Seljandik kujutab endast endisaegse Suur-Võrtsjärve rannamoodustisi, mis praegu on soomassiivi all. Seljandiku pikkus on u 4 km, laius 10–30 m ja kõrgus kuni 3,5 m.
Saunamäe-Pala oosid

Saunamäe-Pala oosid on oosid Järva maakonnas Türi vallas. Oosid on osa Türi voorestikust.
Oosid on arvele võetud ürglooduse objektina.
Ooside laius on 70–180 m ja kõrgus alla 5 m.
Salumäe-Kurese kõvik

Salumäe-Kurese kõvik on kõvik Pärnu maakonnas Lääneranna vallas. Kõvik on arvele võetud ürglooduse objektina.
Kõvik koosneb Jaagarahu lademe dolomiidist. Kõviku absoluutne kõrgus on kuni 37,5 m ja suhteline kõrgus kuni 4 m. 
Geoloogiliselt on kõvik liustikutekkeline jäänukkõrgendik.
Karepa-Rutja rannamoodustised

Karepa-Rutja rannamoodustised on rannamoodustised Lääne-Viru maakonnas Haljala vallas Karepa ja Rutja külas.. Rannamoodustised võeti maastiku üksikobjektidena kohaliku kaitse alla Rakvere Rajooni RSN Täitevkomitee 11. detsembri 1978. a otsusega nr 198 «Kohaliku tähtsusega looduskaitse alla kuuluvate parkide, botaaniliste üksikobjektide ja maastiku üksikobjektide nimekirjade muutmise kohta».
Diferents

Diferents (ladina keeles "differentia", 'vahe', 'erinevus') on mitmetähenduslik sõna:
Meremeestekodu

Meremeestekodu (ka Meremeeste Kodu) oli laevanduse alal tegutsevate isikute omavalitsuslik koondis meremeeste teenistusolude korraldamiseks, neile abi andmiseks ja nende vaimseks arendamiseks. 
See asutati 1928. aastal ja tegutses teedeministri järelevalvel.
Meremeestekodu ülesanded olid registreerida kaubalaevadel teenivaid eesti meremehi, toimetada meremeeste peale- ja mahamunsterdamist, anda teateid meremeeste kohta ametiasutustele, reederitele ja laevajuhtidele, muretseda meremeestele peavarju sadamais ning anda abi ja toetust nii neile kui ka nende leskedele, asutada raamatukogusid lugemislaudadega, korraldada kursusi ja loenguid, toimetada vahetalitust meremeeste palkamisel jne. 
Meremeestekodu juhtis seitsmeliikmeline juhatus, millel oli oma vanem; juhatuse tegevust kontrollis kuueliikmeline revisjonikomisjon. Juhatuse esimees oli August Gustavson.
Veebruaris 1933 oli Eestis Kaubandus-Tööstuskoja andmeil 7169 meremeest, neist sama aasta juulis tööl 2072, neist kaugesõidu kapteneid 177 (108 tööl), kaugesõidu tüürimehi 175 (96), ligisõidu tüürimehi 86 (36), kippareid 245 (116), 1.–3. järgu meistreid 131 (94), assistente 132 (72), pootsmaneid 203 (58), puuseppi 61 (13), vanemaid madruseid 1020 (300), nooremaid madruseid 1300 (303), laevapoisse 625 (304), 1. järgu kütjaid 431 (119), 2. järgu kütjaid 500 (87.) 1938. aastal oli Eestis 2500–2800 meremeest.
Meremeestekodu juhataja oli 1940. aastal Karl Lentsment.
Tallinnas tegutses Meremeestekodu hoones, mille tänapäevane aadress on Uus-Sadama14. Hoone on ehitismälestisena muinsuskaitse all. Selle arhitekt oli baltisakslane Jacques Rosenbaum.
Gaigalava

Gaigalava (vanasti ka Bykova, Bikava, latgali keeles "Gaigolova") on küla ("vidējciems") Lätis Rēzekne piirkonnas. Gaigalava valla halduskeskus. 
Gaigalavas asub gooti stiilis Bikova katoliku kirik, kunagi oli see ka Bikava mõisa ("Bykow") keskus.
Aastal 2015 oli seal 249 elanikku, aastal 2022 oli elanikke 209.
2024. aasta 8. septembril kukkus küla juures alla lõhkeainetega Venemaa droon.
Eesti Välissuhete Ühing

Eesti Välissuhete Ühing ("Estonian Society of Foreign Relations") oli aastail 1937–1940 tegutsenud ühing.
Ühing asutati 10. novembril 1937. Ühingu eesmärgiks oli töötada kaasa Eesti välissuhete konstruktiivseks arendamisel, uurida ja propageerida Eesti välispoliitilisi sihtjooni, mille põhialuseks on rahu organiseerimine, Rahvasteliidu taotletud eesmärkide levitamise ja elluviimise arendamine ning kultuuriline ja majanduslik koostöö rahvaste vahel.
Ühing oli Rahvasteliidu Ühingute Rahvusvahelise Uniooni liige.
Ühingu juhatuse esimees oli (1938) Ants Piip, abiesimehed Eugen Maddisoo ja Harald Tammer, peasekretär Nikolai Kaasik, laekur Karl Kornel, abilaekur Peeter Kann ja sekretär Karl Zirkel.
Bērzgale

Bērzgale (latgali keeles Bieržgaļs) on küla ("vidējciems") Lätis Rēzekne piirkonnas. Bērzgale valla halduskeskus.
Asulas asus Biržgaļa mõis ("Birżagol"), praegu on seal 1792. aastal ehitatud roomakatoliku kiriku hoone.
Eesti Haigekassade Liit

Eesti Haigekassade Liit juhtis ja ühtlustas Eesti haigekassade tegevust. Liidu juhatuse poolt valitud kaks liiget osalesid rahvatervishoiu alalt valitava Riiginõukogu liikme valimisel.
Liit andis välja ajakirja Töö ja Tervis.
1938. aastal kuulusid liitu järgmised haigekassad 32 000 kaasosalisega:
Kørsel med Grønlandske Hunde

"Kørsel med Grønlandske Hunde" ("Reis Gröönimaa kelgukoertega") on 1897. aastal Taani fotograafi ja režissööri Peter Elfelti tummfilm. See on esimene Taanis valminud film. 
Film kestab alla ühe minuti (filmilindi pikkus 10 m; 35 mm film) ning kujutab üht meest, Gröönimaal paikneva Taani asunduse esindajat Johan Carl Joenseni sõitmas Kopenhaageni pargis Fælledparken kelgurakendil, mida veavad Gröönimaa kelgukoerad. Sel kombel on dokumenteeritud üht tahku elust Gröönimaal.
Filmi esimestes kaadrites sõidab mees kelgurakendil üle lumise välja; järgnevates kaadrites näeb kelgurakendit ja selle järel jooksvat meest kaamera vaateväljast eemaldumas. Elfelt kasutas filmimiseks kaamerat, mille ta ise oli konstrueerinud kaamera leiutajalt Jules Carpentier'lt saadud täpsete juhiste järgi.
Vecslabada

Vecslabada (latgali keeles "Vacsloboda") on küla ("vidējciems") Lätis Ludza piirkonnas kolme suure järve vahel. Küla on Istra valla halduskeskus.
Asulas on katoliku ja õigeusu kirikud, Istra keskkool, raamatukogu, postkontor. Vecslabada õigeusu kirik on üks suuremaid Lätis. Istra järve saarel asub haigrute koloonia.
Aastal 2015 oli külas 321 elanikku, aastal 2022 oli elanikke 270.
Asümmeetriline süsinik

Asümmeetriline süsiniku aatom (asümmeetriline süsinik) on nelja erineva aatomi või aatomite rühmaga seotud süsiniku aatom.
Süsiniku aatomiga seotud 4 erinevat rühma võivad ruumis asetseda kahel erineval viisil, mis on teineteise suhtes peegelpildid, seega need molekulid on mitteühitatavad ehk kiraalsed. Sellest tulenevalt nimetatakse taolisi molekule kas vasaku- või paremakäelisteks. Kiraalset süsinikuaatomit tähistatakse tärnikesega – C*.
Molekulis võib esineda mitu asümmeetrilist süsiniku aatomit ehk stereokeset, mistõttu saab esineda mitmeid stereoisomeere. Tetraeedrilise stereokeskme korral, nagu seda on süsinikuaatom, on võimalik stereoisomeeride arv 2"n", kus "n" on stereokeskmete arv molekulis.
Greeley maakond (Kansas)

Greeley maakond on maakond Ameerika Ühendriikides Kansase osariigi lääneosas.
2010. aastal elas maakonnas 1247 inimest. Maakonna keskus ja suurim linn on Tribune (741 elanikku). Suurem asula on veel Horace (70).
Maakonna pindala on 2015 km². Veekogusid ei ole.
Ajalugu.
Greeley maakond moodustati 20. märtsil 1873. Maakond on saanud nime USA ajakirjaniku Horace Greeley järgi, kelle tuntuim tsitaat oli "Mine Läände, noor mees, ja kasva koos selle maaga!" ("Go West, Young Man!").
Tribune'i vald

Tribune'i vald ("Tribune Township") on vald ("township") Ameerika Ühendriikides Kansase osariigis Greeley maakonnas.
2010. aastal elas vallas 1247 inimest. 2000. aastal 1255 inimest.
Valla pindala on 585,66 km². Veekogusid ei ole.
Greeley maakond

Greeley maakond ("Greeley County") on maakond USA-s Nebraska osariigis.
Maakonna halduskeskus on Greeley Center ja suurim linn Spalding.
Maakonna pindala on 1479 km². Veepindala on 3 km².
Elanike arv oli 2010. aasta rahvaloenduse järgi 2538. Aastal 2000 oli elanike arv 2714.
Ajalugu.
Greeley maakond moodustati 1871. aastal. Maakond on saanud nime ajakirjanik Horace Greeley järgi.
Wolbach

Wolbach on küla Ameerika Ühendriikides Nebraska osariigis Greeley maakonnas. 
Wolbach asub 569 meetri (1867 jala) kõrgusel üle merepinna.
Marquette'i maakond (Michigan)

Marquette'i maakond ("Marquette County") on maakond USA-s Michigani osariigis Ülem-Michigani poolsaarel. Geograafilised koordinaadid on 46°66' N, 87°60' W. 
Maakonna halduskeskus ja suurim linn on Marquette. 
Maakonna pindala on 8871 km². Veepindala on 4185 km². See on maismaa pindalalt osariigi suurim ja kogupindalt neljas maakond.
Elanike arv on 2015. aasta seisuga arvestuslikult 67 215. 2010. aasta rahvaloenduse kohaselt oli elanikke 67 077. See on elanike arvukult suurim maakond Ülem-Michigani poolsaarel. Asustustihendus on 14,35 in/km².
Maakonnas paikneb Huroni mäed. Maakond piirneb põhjas Ülemjärvega.
Ajalugu.
Marquette'i maakond loodi 1843. aastal Chippewa ja Mackinaci maakonna osadest. Maakond organiseeriti 1851. aastal.
Maakond on saanud nime jesuiidi misjonäri Jacques Marquette'i järgi.
Kaitsealad.
USA Ajalooliste Paikade Riikliku Registrisse on kantud Marquette'i maakonnas 39 objekti.
Chocolay vald

Chocolay vald ("Chocolay Township") on vald Ameerika Ühendriikides Michigani osariigis Marqutte'i maakonnas.
Valla pindala on 157,5 km². Veepindala on 3 km².
Ely vald

Ely vald ("Ely Township") on vald Ameerika Ühendriikides Michigani osariigis Marquette'i maakonnas.
Valla pindala on 364,1 km². Veepindala on 7,5 km².
Forsythi vald

Forsythi vald ("Forsyth Township") on vald Ameerika Ühendriikides Michigani osariigis Marquette'i maakonnas.
Valla pindala on 464 km². Veepindala on 10,2 km².
Ishpemingi vald

Ishpemingi vald ("Ishpeming Township") on vald Ameerika Ühendriikides Michigani osariigis Marquette'i maakonnas.
Vallast lõunas asub halduslikult eraldiseisev Ishpemingi linn.
Valla pindala on 238,8 km². Veepindala on 12,9 km².
Michigamme'i vald

Michigamme'i vald ("Michigamme Township") on vald Ameerika Ühendriikides Michigani osariigis Marquette'i maakonnas.
Valla pindala on 367,2 km². Veepindala on 21,1 km².
Vallas asub Michigamme asula.
Negaunee vald

Negaunee vald ("Negaunee Township") on vald USA-s Michigani osariigis Marquette'i maakonnas.
2010. aastal elas vallas 3088 inimest. 2000. aastal 2707 inimest.
Valla pindala on 113,1 km². Veepindala on 4,1 km².
Vallas asub Negaunee linn.
Republica vald

Republica vald ("Republic Township") on vald Ameerika Ühendriikides Michigani osariigis Marquette'i maakonnas.
Valla pindala on 309,7 km². Veepindala on 16,4 km².
Sandsi vald

Sandsi vald ("Sands Township") on vald Ameerika Ühendriikides Michigani osariigis Marquette'i maakonnas.
Valla pindala on 184,2 km². Veepindala on 0,7 km².
Turini township

Turini "township" on vald ("township") Ameerika Ühendriikides Michigani osariigis Marquette'i maakonnas.
2010. aastal elas vallas 153 inimest. 2000. aastal 131 inimest.
Valla pindala on 218,2 km². Veepindala on 0,26 km².
Valda läbib osariigi maantee M-35.
Marek Kolk

Marek Kolk on mitme tuntud eestlase nimi:
Marquette'i maakond (Wisconsin)

Marquette'i maakond ("Marquette County") on maakond USA-s Wisconsini osariigis.
Maakonna halduskeskus ja suurim linn on Montello.
Maakonna pindala on 1203 km². Veepindala on 23 km².
Elanike arv oli 2010. aasta rahvaloenduse järgi 15 404. Aastal 2000 oli elanikke 15 832.
Ajalugu.
Marquette'i maakond moodustati 1836. aastal. Maakond on saanud nime prantsuse misjonäri ja maadeuurija Jacques Marquette'i järgi.
Victoriano Huerta

José Victoriano Huerta Márquez (22. detsember 1850 Agua Gorda, Colotlán, Jalisco, Mehhiko – 13. jaanuar 1916 El Paso, Texas, USA) oli Mehhiko poliitik ja kindral. Ta oli 19. veebruarist 1913 kuni 15. juulini 1914 Mehhiko president.
Ta sündis Jalisco osariigis Colotlánis mestiitsi perekonnas. Ta alustas 17-aastaselt teenistust Mehhiko armees, Porfirio Díazi valitsemise ajal ülendati ta kindraliks. Pärast Porfirio Díazi kukutamist oli ta lojaalne uuele presidendile Francisco I. Maderole.
19. veebruaril 1913 viis ta (Bernardo Reyesi ja Félix Díazi (Porfirio Díazi vennapoja) õhutusel ja USA suursaadiku Henry Lane Wilsoni teadmisel) Mehhikos läbi sõjalise riigipöörde, Madero tapeti, aga Huerta sai Mehhiko ajutiseks presidendiks.